ઉભા થઇ ફરી દોડવા, તમારે તંદુરસ્તી જોઈએ. તમારે એવા ટેકા જોઈએ જે તમને સાથ આપી ને ફરી બેઠા કરે. તમારે એવી સોચ જોઈએ કે તમને નેગેટીવ માંથી ફરી પોઝીટીવ વિચારો તરફ વાળી શકે. આવતા વિધ્નોને તમે કઈ રીતે કેવી રીતે દુર કરશો, તેની સમજ જોઈએ. આજે આપણામાં સહનશક્તિ માનો ઝીરો થઇ ગઈ છે, અને ધીરજ નામે મીંડું. આપણે નાની નાની વાત માં ગુસ્સે થઇ જતા હોઈએ, સુખના મોટા પ્રસંગો આપણે સમયના વાંકે જતા કરી દેતા હોઈએ, અને એક નાના સુખ માટે આમતેમ ભટકતા હોઈએ. આપણી દિશા સ્યોર હોઈ તો પણ અવરોધો તમને ડાયવર્ટ કરી જ નાખે. ત્યારે એવા ટેકા કામ આવે જેણે આપણે પ્રાર્થનામાં માંગ્યા હોઈ. માટે માંગવું સરખી રીતે માંગવું, સહજ માંગવું, સાત્વિક માંગવું. જેમ લક્ષ્મીના પણ બે રૂપ છે, સૂરી ને અસુરી. સૂરી સાત્વિક અને અસુરી તો શું કરાવે તેનું જ નક્કી નહિ. એટલે આંધળી દોટ ક્યારેક ઊંડા ખાડામાં પાડી ને ઉપર માટી નાખી દે.